་ནི། ཆོས་རྒྱལ་ཁྲི་ལྡེ་གཙུག་བརྟན་མེས་ཨག་ཚོམས་སུ་གྲགས་པའི་བློན་
པོ་དང་བླ་སྨན་ཟུང་དུ་འཇུག་པ་བྲང་ཏི་རྒྱལ་མཉེས་མཁར་ཕུག་ནས་བཟུང་བྲང་
ཏི་དར་མ་སྙིང་པོ། དེ་ནས་རིམ་པར་འཇམ་དཔལ་བཟང་པོ། དཔལ་ལྡན་
འཚོ་བྱེད་སོགས་ལས་བརྒྱུད་དེ་འདི་དག་གི་རིགས་བརྒྱུད་ནི་དེང་སང་ཡང་
གཙང་གི་འཇད་དུ་ཡོད་པར་གྲགས།
གསུམ་པ། བྱང་པ་རྣམ་རྒྱལ་གྲགས་བཟང་
གིས་སྨན་དཔྱད་སྤེལ་ཚུལ།
ཕྱིས་སུ་གསོ་རིག་སྤྱི་དང་བྱེ་བྲག་དཔལ་ལྡན་རྒྱུད་བཞིའི་བཀའ་གནད་

158 ༄༅ །།དཔལ་ལྡན་གསོ་བ་རིག་པའི་ཁོག་འབུགས་བསྡུས་དོན་ཉུང་ངུ་།།
ཀྱི་མདུད་ པ་ བཀྲོལ་ ཏེ་ རིག་ གནས་རྩེ་མོ་ འདིའི་བསྟན་པའི་བདག་པོ་ལྟ་བུ་
མཁས་པ་བྱང་ཟུར་གཉིས་ཞེས་གྲགས་པ་བྱུང་བའི། བྱང་པ་ནི། རྒྱ་ནག་གོང་
མའི་ཁྲི་ལ་གནམ་གྱི་ལུང་གིས་དབང་བསྒྱུར་བ་མི་ཉག་སེའུ་རྒྱལ་པོ་ནས་གདུང་
རབས་བདུན་པ། གོང་མ་སེ་ཆེན་རྒྱལ་པོ་རིན་པོ་ཆེའི་ཐམ་ཀ་དང་སི་ཏུའི་ལས་
ཀ་གནང་བས་མངོན་པར་མཐོ་བའི་རིགས་སུ་འཁྲུངས་པ་ནི། ཆོས་རྒྱལ་རྣམ་
རྒྱལ་གྲགས་བཟང་ཏེ། ལོ་ཆེན་བྱང་རྩེ། པཎ་ཆེན་ནགས་ཀྱི་རིན་ཆེན།
དོང་ཕྱོགས་ལས་རྣམ་རྒྱལ་སོགས་ཡོངས་འཛིན་མང་དུ་བསྟེན། ཤེས་བྱ་རིག་
གནས་སྤྱི་དང་བྱེ་བྲག་ཐམས་ཅད་ལ་དཔྱིས་ཕྱིན་པར་སྦྱངས་པས་མཁས་པའི་
མཆོག་ཏུ་ གྱུར་ པའི་ རྒྱལ་ པོ་ པཎྚི་ཏར་གྲགས། དག་པའི་སྣང་བར། སློབ་
དཔོན་ཆེན་པོ་ཐུབ་དབང་། མི་ལ་རས་པ་སོགས་གཟིགས། ཆོས་རྒྱལ་ཟླ་བ་
བཟང་པོའི་སྤྲུལ་པར་ངོས་འཛིན། ངམ་རིང་དུ་བྱམས་ཆེན་གྱི་སྐུ་བཞེངས་ཤིང་
དགེ་འདུན་གྱི་སྡེ་བཙུགས་པ་སོགས་མཛད་པ་འགྲན་ཟླ་མེད་ཅིང་བསྟན་བཅོས་
ཀྱང་མང་དུ་བརྩམས། དགུང་ལོ་བརྒྱད་ཅུ་རྩ་གཅིག་གི་བར་བསྟན་པ་དང་འགྲོ་
བའི་དོན་རྒྱ་ཆེར་མཛད་དེ་དག་ཞིང་དུ་གཤེགས། སློབ་མ་ཡང་ཤིན་ཏུ་མང་
བའི་ནང་ནས། གསོ་རིག་གི་སློབ་མ་དང༌། བླ་སྨན་ཟུང་འབྲེལ་དུ་མཛད་པ་
མིའི་ཉི་མ་མཐོང་བ་དོན་ལྡན་ནམ་བྱམས་པ་དཀོན་མཆོག་རིན་ཆེན་ནི། བོད་
ཆོས་རྒྱལ་གྱི་གདུང་དྲི་མ་མེད་པ་ལས་བལྟམས། ལོ་ཆེན་བསོད་ནམས་རྒྱ་མཚོ།
བྱང་པ་རིགས་ལྡན་རྣམ་རྒྱལ་གྲགས་བཟང་། བྲང་ཏི་དཔལ་ལྡན་འཚོ་བྱེད་
སོགས་བསྟེན། རིག་པའི་གནས་སྤྱི་དང་ཁྱད་པར་གསོ་བ་རིག་པ་ལ་ཕུལ་དུ་
ཕྱིན་པས་གངས་ཅན་གྱི་ལྗོངས་འདིར་དར་སོ་ཅོག་གི་གསོ་དཔྱད་མཐའ་དག་ལ་
མཁྱེན་རབ་རྒྱས། ངོ་མཚར་སྤྱི་སྨན་གྱི་ཕྲེང་བ་སོགས་མཛད་ཅིང་བྱང་ལུགས་
ཀྱི་བཞེད་ སྲོལ་ དཪ་ རྒྱས་ སུ་སྤེལ། ཟུར་མཁར་མཉམ་ ཉིད་ རྡོ་ རྗེ་ དང་ དུས་
མཚུངས། ཁོག་དབུབས་སུ། རྒྱུད་བཞིའི་རྣམ་ངེས་སམ་བཀའ་སྒྲུབ་དུ་གྲགས་

༄༅།།ས་བཅད་བཞི་པ། གསོ་རིག་བོད་ཡུལ་དུ་དར་ཚུལ།
159
པ་འདིས་མཛད་གསུངས་པ་ནི་ནོར་ཏེ། བརྩོམས་ཚུལ་ཀྱང་མི་འདྲ་བར་མ་
ཟད་སྦྱར་བྱང་དུ་བཀྲ་ཤིས་དཔལ་བཟང་གིས་མཛད་ཚུལ་མཆིས། དེའི་སྲས་ལྷ་
བཙུན་བཀྲ་ཤིས་དཔལ་བཟང་ནི། ཆུང་ངུ་ནས་མེས་དང་ཡབ་གཉིས་ལས་གསོ་
དཔྱད་གཞུང་ལུགས་མཐའ་དག་གསན། པཎ་ཆེན་ཤཱཀྱ་མཆོག་ལྡན་ལས་སྙེན་
པར་རྫོགས། གཞན་ཕན་རྒྱ་ཆེ་ཞིང་རིམ་གཉིས་ཟབ་མོའི་རྣལ་འབྱོར་ལ་ཐུགས་
གཞོལ་བའི་ངང་ནས། ང་ནི་བདེ་བ་ཅན་དུ་འགྲོ།། ཞེས་སོགས་གསུངས་ཏེ་
གཤེགས། རྗེ་བཙུན་མ་སྒྲོལ་མས་མ་འོངས་པ་ན་སྤྱན་ཡོངས་སུ་དག་པའི་ཞིང་
དུ་སངས་རྒྱ་བར་ལུང་བསྟན། དེའི་སྐུ་ཚེའི་སྟོད་དུ་བྱུང་ བའི་ སྲས་བསོད་
ནམས་ཡེ་ཤེས་ཞེས་པ་གསོ་རིག་མཁས་པར་བྱུང་ཀྱང་དེ་ནས་གདུང་བརྒྱུད་མ་
བྱུང་བ་འདྲའོ།། རིགས་ལྡན་རྣམ་རྒྱལ་གྲགས་བཟང་གི་སློབ་མ་བུ་ཆེན་གཅིག་
ནི་གནང་རིགས་རྗེས་སྦྱངས་ཀྱི་སྨན་པ་ལྷུན་སྡིང་པ་ལེགས་གྲུབ་དཔལ་ཞེས་པ་
བྱུང༌། དེའི་ཚུལ་ནི། སྔོན་མདོ་ཁམས་བྱང་ཕྱོགས་གེ་སར་གྱི་ཡུལ་གྲུར་རྒྱལ་པོ་
དགེ་བ་འཛིན་ཞེས་མཁྱེན་པ་དང་བརྩེ་བའི་ཡོན་ཏན་དང་ལྡན་པ་ཞིག་ཏུ་བྱུང་
བས་ཐམས་ཅད་ཀྱི་གཉའ་བར་ཁུར་བར་རིགས་སོ་ཟེར་བས་གཉའ་པར་གྲགས།
དེ་ལས་རིམ་པར་བརྒྱུད་དེ་གཉའ་རིགས་ཀྱི་སྨན་པ་མཁས་པ་ཤ་དག་[ སྟག ]
བྱུང་ཞིང་མཐར་དྲང་སྲོང་བསྟན་པ་དར་རྒྱས་ཞེས་པ་བྱང་པ་བཀྲ་ཤིས་དཔལ་
བཟང་གི་སློབ་མར་གྱུར། དེའི་བརྒྱུད་ལས་བདུད་རྩི་འགྱུར་མེད་ཅེས་པ་ཇོ་ནང་
རྗེ་བཙུན་དམ་པ་ཀུན་དགའ་སྙིང་པོའི་བླ་སྨན་དང་། རྒྱུད་བཞི་པར་དུ་བརྐོ་
བའི་དོ་དམ་དང་ཞུས་ཆེན་མཛད་པ་རྟག་བརྟན་ཕུན་གླིང་གི་པར་མ་འདི་ཡིན།
གསོ་དཔྱད་ཀྱི་ལག་ལེན་དགོས་འདོད་ཀུན་འབྱུང་བརྩམས། དེ་སྲས་རྣམ་རྒྱལ་
རྡོ་རྗེ་ཞེས་རིག་གནས་སྤྱི་དང་ཁྱད་པར་གསོ་རིག་ལ་མཁས་པའི་ཕུལ་དུ་ཕྱིན།
དགུང་ལོ་དྲུག་ཅུ་རེ་གྲང་གི་བར་ཉིན་རེ་ཤོག་ལོ་ཀ་རེ་འཛིན་པའི་དམ་བཅས་པ་
ཤོག་གྲངས་ཁྲི་ཕྲག་ཙམ་གྱི་རྒྱུགས་སོང་བར་གྲགས། ཀུན་གཟིགས་མིའི་དབང་

160
༄༅ །།དཔལ་ལྡན་གསོ་བ་རིག་པའི་ཁོག་འབུགས་བསྡུས་དོན་ཉུང་ངུ་།།
པོ་སཱ་རས་ཀྱང་གསོ་དཔྱད་མན་ངག་མང་དུ་གསན་ཅིང་བསྔགས་བརྗོད་ཆེ།
མན་ངག་ལྷན་ཐབས་སུ་མཆན་བུར་མཛད་པའི་ལྷུན་ཞེས་པ་རྣམས་ལྷུན་སྡིང་
པ་ཡབ་སྲས་ཀྱི་མན་ངག་ལས་བཏུས་པ་རྣམས་ཡིན་ནོ།།
བཞི་པ། ཟུར་མཁར་པས་སྨན་དཔྱད་སྤེལ་ཚུལ།
ཟུར་ལུགས་ནི། ཤར་དགས་པོའི་སའི་ཆ་ལ་ཐོག་ཟུར་མཁར་དུ་ལྷ་ལས་
ཕོས་པར་གྲགས་པའི་གྱེར་དཀར་གྱི་སྨན་པའི་རིགས་སུ་དྷརྨ་སྭ་མི་སྟེ་ཨ་བོ་ཆེས་
རྗེ་མཉམ་ཉིད་རྡོ་རྗེ་འཁྲུངས། གཡུ་ཐོག་པའི་ཞལ་གཟིགས། རྒྱུད་བཞིའི་སྙིང་
ཏིག་ཤོག་དྲིལ་དང་བཅས་པའི་ཚིག་དོན་ཞལ་ ཤེས་ཐམས་ཅད་ཀྱི་ལུང་སྩལ།
ཤ་ར་རབ་འབྱམས་པ་སངས་རྒྱས་སེངྒེའི་རྗེས་སུ་བཟུང་ཏེ་རྟོགས་གྲོལ་གྱི་གདེང་
ཐོབ་པས་འཁྲུལ་ཞིག་ཆེན་པོར་གྱུར། གཙང་སྨྱོན་ཧེ་རུ་ཀ་དང་དུས་མཚུངས།
ཁོག་དབུབས་སུ། ཁྲུས་ཁང་ལོ་ཙ་ ཙཱ』 བ་ཐོག་མར་སེ་རར་བཞུགས་པ་ཤ་ར་
རབ་འབྱམས་པ་ཡིན་གསུང་བ་ནོར་ཏེ། ཁྲུས་ཁང་ངམ་ཁྲིམ་ཁང་ལོ་ཙ་[ ཙཱ]
བ་ཞེས་འགོས་གཞོན་ནུ་དཔལ་དང་དུས་མཚུངས་པའི་ཡར་རྒྱབ་ལོ་ཆེན་བསོད་
ནམས་རྒྱ་མཚོར་འཁྲུལ་པ་མེད་དོ།། བྱེ་བ་རིང་བསྲེལ་དུ་གྲགས་པའི་པོ་ཏི་རིང་
བསྲེལ་ཙམ་གྱི་ནང་ནས་མན་ངག་བྱེ་བ་འབྱུང་བའི་བསྟན་བཅོས་གདམ་ངག་རྒྱ་
ཆེ་བ་མཛད། གྲུབ་པ་དང་བརྟུལ་ཞུགས་ཀྱི་སྤྱོད་པ་མངོན་པར་ཤེས་པ་ལ་
མངའ་བརྙེས། ཕྱི་ལྟར་ཚུལ་ཆོས་བཙུན་པའི་བཙུན་མོ་སྲས་སོགས་མེད་ཀྱང་
མཚན་ལྡན་རིག་མ་གསང་བའི་ཚུལ་གྱིས་བོགས་འདོན་དུ་བརྟེན་ཅིང་ཆ་བྱད་
ཀྱང་སྟོད་རྗེན་སྒོམ་ཐག་ཅན་ཡིན་པར་གྲགས་ཀྱང་པོ་ཏ་ལའི་རྒྱུད་བཞི་པར་རྙིང་
མ་དེའི་དབུ་ལྷར་པད་ཞྭ་རབ་བྱུང་ཆས་བྲིས་པ་ནི་མ་དག་གོ དགུང་ལོ་སོ་བདུན་
ཎྞཾ
པར་གཤེགས། སྐུ་གདུང་ཤིན་ཏུ་ཆུང་བར་གྱུར་ཏེ་ཕུང་པོ་ལྷག་མེད་དུ་འགྲོ་

༄༅།།ས་བཅད་བཞི་པ། གསོ་རིག་བོད་ཡུལ་དུ་དར་ཚུལ།
161
རྒྱུར་སློབ་མ་རྣམས་ཀྱིས་རིང་སྟབས་སུ་ཞུགས་སུ་ཕུལ་བས་འཇའ་འོད་སོགས་
རྟགས་ཕུན་སུམ་ཚོགས་པ་བྱུང༌།
དེ་ལ་སློབ་མ་ཤིན་ཏུ་མང་བ་ནས་ཡང་སློབ་
ཀྱི་གྲངས་སུ་གྲགས་ ཆེ་ བ་སྟོད་ལུང་གླང་གྲོང་དུ་འཁྲུངས་ཤིང་། ལྷ་རྗེ་དགེ་
འབུམ་གྱི་སྐྱེ་བར་ཞལ་གྱི་བཞེས་པའི་འཚོ་སྨད་མཁན་ཆེན་དང༌། གླང་བུ་ཆོས་
རྗེ། བྱར་པོ་པཎ་ཆེན་རྣམས་སོ།།
ལྔ་པ། ཟུར་མཁར་བློ་གྲོས་རྒྱལ་པོ་དང་གོང་སྨན་
པ་དཀོན་མཆོག་བདེ་ལེགས་སོགས་
ཀྱིས་སྨན་དཔྱད་སྤེལ་ཚུལ།
ཟུར་མཁར་བློ་གྲོས་རྒྱལ་པོ་ནི། ཟུར་མཁར་བ་མཉམ་ཉིད་ རྡོ་ རྗེའི་
རིགས་སུ་འཁྲུངས། རྗེ་དྷརྨ་ སྭ་མའི་ སྐུའི་སྐྱེ་བཪ་ཁོང་རང་ནས་ཞལ་ གྱིས་
བཞེས། མཚན་ཉིད་སྙན་དངགས་སོགས་རིག་གནས་སྤྱི་དང་ཁྱད་པར་གསོ་བ་
རིག་པ་ལ་སྦྱངས། མཚན་ལེགས་བཤད་ཚོལ་དུའང་གྲགས། ཀརྨ་པ་མི་སྐྱོད་
རྡོ་རྗེ། འབྲུག་པ་ཀུན་མཁྱེན་པད་དཀར་སོགས་དུས་མཚུངས། རྒྱུད་བཞི་ལ་
འགྲེལ་པ་མེས་པོའི་ཞལ་ལུང་ཞེས་ལོ་བཞིའི་བར་དུ་བརྩམས། སྐུ་ཚེའི་སྨད་དུ་
སྟེང་གྲིབས་ཀྱིས་སྙུན་པས་ ཕྱི་རྒྱུད་ཀྱི་འགྲེལ་པ་དང༌། ཁོག་དབུབས་སོགས་
མཛད་ཕྲོར་ལུས། རང་ཉིད་ཀྱི་[ ཀྱིས] དཔྱད་པས་དག་པའི་རྒྱུད་བཞི་ཐོན་མི་
སམ་བྷོ་ ཊའི་ གདུང་ ཪིགས་ ཡར་ རྒྱབ་པ་དབང་གྲགས་ རྒྱལ་གྱིས་སྦྱིན་བདག་
མཛད་དེ་པར་དུ་རྐོས་པ་གྲྭ་ཐང་དུ་བཞུགས་ཤིང་ཡར་རྒྱབ་ཀྱི་པར་མར་གྲགས།
པར་བྱང་དུ། ཡར་རྒྱབ་ཆོས་ཀྱི་རྒྱལ་པོའི་རྒྱལ་རྔ་དེ།། བློ་གྲོས་རྒྱལ་པོས་དབྱུག་
གུས་བསྐུལ་བ་ལས། གསོ་རིག་བསྟན་པའི་མེ་ཏོག་རྒྱས་བྱེད་པའི།། མི་ཟད་
ཆོས་ཀྱི་ཆར་པ་འདི་ཕབ་སོ།། ཞེས་དཔེ་རྒྱན་དུ་མཛད་ཀྱང་། དབྱར་རྔ་མ་

162 ༄༅ །།དཔལ་ལྡན་གསོ་བ་རིག་པའི་ཁོག་འབུགས་བསྡུས་དོན་ཉུང་ངུ༌།།
ཡིན་པ་རྔ་དཀྱུས་མ་དབྱུ་གུས་བརྡུངས་པས་ཆར་བབས་ནི་མི་སྲིད་པ་འདྲ་སྙམ་
མོ།། གོང་ས་ལྔ་པ་ཆེན་པོས་བསྔགས་བརྗོད་ཆེ་ཡང་སྡེ་སྲིད་མིའི་དབང་པོ་སཱ་
རས་ཟུར་ཟའི་ཚིག་མང་བར་མཛད་སྣང་བ་ནི་ཁོག་དབུབ་དང་བཻ་སྔོན་སོགས་
ལ
པས་ཤེས་སོ།།
གོང་སྨན་པར་གྲགས་པའི་ལུགས་ལ། བྲང་ཏི་ཆོས་རྒྱལ་བཀྲ་ ཤིས་ཀྱི་
སློབ་མ་གོང་སྨན་པ་དཀོན་མཆོག་བདེ་ལེགས་ཡིན་ལ། དེ་ཉིད་ཀྱིས་བོད་ཡུལ་
དུ་གྲགས་པའི་གསོ་དཔྱད་ཀྱི་ཡིག་ཆ་ཕལ་ཆེར་གཟིགས། བསྟན་བཅོས་ཀྱང་
མང་དུ་མཛད། དེའི་སློབ་མ་གོང་སྨན་དཀོན་མཆོག་འཕེན་[ ཕན] དར་གྱིས་
ཉམས་ཡིག་བརྒྱ་རྩའམ། ཕན་བདེ་བརྒྱ་རྩར་གྲགས་པ་སོགས་བརྩམས།
དྲུག་པ། ཚྭ་རོང་པས་སྨན་དཔྱད་སྤེལ་ཚུལ།
ཚྭ་རོང་པར་གྲགས་པ་ནི། གོང་སྨན་དཀོན་མཆོག་འཕེན་[ ཕན ] དར་
གྱི་སློབ་མ་མང་དུ་བྱུང་བའི་ནང་ནས་སྙན་གྲགས་དང་ལྡན་པ་ཚ་རོང་ཆོས་རྗེ་
དཔལ་ལྡན་རྒྱལ་མཚན་ནས་རིམ་པར་བརྒྱུད་སྟེ། ཚྭ་རོང་པ་ཚེ་དབང་རིག་
འཛིན་གྱིས་བྱར་པོ་པཎ་ཆེན་ལ་བཏུགས་[ གཏུགས] པས་སྨད་ལུགས་སུ་
འགྱུར། དེ་ཡང་སྟོད་སྨད་གཉིས་ཀྱི་ལུགས་ནི་བྱང་ལུགས་ལ་སྟོད་ལུགས་དང༌།
ཟུར་ལུགས་ལ་སྨད་ལུགས་སུ་འཛིན། ཚྭ་རོང་པ་ཚེ་དབང་རིན་ཆེན་ནས་ཚེ་
དབང་རྣམ་རྒྱལ་གྱི་བར་ལྷུན་རྩེ་དང་སྡེ་པ་གཙང་པ་རྣམས་ཀྱི་བླ་སྨན་གྱི་རྒྱུན་
བཟུངས་སྟེ་སློབ་གྲྭའང་བསྐྱངས། གོང་མ་རྒྱལ་དབང་ལྔ་པ་ ཆེན་ པོས་ ཀྱང་
བདག་རྐྱེན་མཛད། དེའི་སྲས་ཚེ་བརྟན་རྡོ་རྗེ་ཞེས་པར་སྡེ་སྲིད་མིའི་དབང་པོ་
སངས་རྒྱས་རྒྱ་མཚོའི་གནང་བ་རིགས་ཀྱི་སྨན་པའི་བཟོས་སྒོ་གནང་ཞིང་བརྒྱུད་
པ་ནི་སྡེ་པ་ཚྭ་རོང་པར་གྲགས་པ་ད་ལྟའི་བར་ཡོད་སྐད། འཕྱིས་ཚྭ་རོང་པ་མངྒ་

༄༅།།ས་བཅད་བཞི་པ། གསོ་རིག་བོད་ཡུལ་དུ་དར་ཚུལ།
163
ལ་ཏེ་བཀྲ་ཤིས་མཚན་ཅན་ནས་མིག་འབྱེད་ཀྱི་ལག་ལེན་ལ་མཆོག་ཏུ་མཁས་
པས་མིག་སུམ་བརྒྱ་དང་ཞེ་ལྔ་ཕྱེས་བའི་རྒྱུ་མཚན་དང་བཅས་མྱོང་ཐོག་ནས་
བྲིས་པའི་མིག་འབྱེད་ ཀྱི་ལྡེ་མིག་དང༌། ཡང་མིག་འབྱེད་ ཀྱི་ལྡེ་མིག་ ཚྭ་ རོང་
ལུགས་ལྷ་ལྡན་མེ་ཏོག་ལྕང་སེབ་ཏུ་བྲིས་སྐད་པ་མཛད་པ་པོའི་མཚན་མི་གསལ་
བར་མིག་བརྒྱ་དང་སུམ་ཅུ་ལྷག་ཙམ་ཕྱེས་ཚུལ་ཞིག་འདུག་པ་འདི་གཉིས་གཅིག་
གམ་སོ་སོ་ཡིན་བརྟག་པར་བྱའོ།།
བདུན་པ། ༸གོང་ས་ལྔ་པ་ངག་དབང་བློ་བཟང་
རྒྱ་མཚོས་སྨན་དཔྱད་སྤེལ་ཚུལ།
འཇམ་དཔལ་རྩ་རྒྱུད་ཀྱི་ལེའུ་རབ་འབྱམས་སོ་དྲུག་པ་ལས། སྟོན་པའི་
གསུང་རབས་ས་སྟེང་དུ།། དུས་མཐར་འཇིག་རྟེན་ཉམས་པ་ན།། སྡོམ་བརྩོན་
རྒྱལ་པོའི་ཚུལ་གྱི་ནི། འབྱུང་བར་འགྱུར་བར་ཐེ་ཚོམ་མེད།། ཅེས་སོགས་
དང་། བཀའ་གདམས་གླེགས་བམ། རཏྣའི་སྤྱི་ལུང་སོགས་ཟབ་གཏེར་མང་པོ་
ནས་ལུང་བསྟན་ཚུལ་རྒྱས་པར་ཁོག་དབུབ་དང༌། གཡའ་སེལ། སྙན་སྒྲོན་
སོགས་གཞན་དུ་ཤེས་ཤིང༌། འདིར་གཏེར་སྟོན་གར་དབང་རྡོ་རྗེའི་ཐུགས་རྗེ་
ཆེན་པོ་རྩ་གསུམ་སྙིང་ཐིག་གི་ལུང་བསྟན་དུས་གསུམ་གསལ་བྱེད་ལས། དེ་
དུས་དུས་གསུམ་སངས་རྒྱས་དང་༔ པདྨ་ང་ཡི་ཐུགས་རྗེ་ལས༔ ཟ་ཧོར་
གདུང་མཐའ་བཟང་པོའི་མཚན༔ སྐུ་རྒྱབ་རྨེ་བའི་རྒྱ་མདུད་མཛེས༔ དབུ་ལ་
གདུགས་ཀྱི་དབྱིབས་མཚན་པའི༔ འཛམ་གླིང་མཆོད་སྡོང་རྒྱན་གཅིག་བུ
༠༠
སྨད་བྱུང་སྤྱོད་པས་བོད་ཁམས་སྐྱོངས༔ མངའ་བདག་རྒྱལ་པོའི་སྐྱེ་བ་ཡིན༔
དོན་ལ་འཕགས་པ་སྤྱན་རས་གཟིགས༔ ས་གནས་སེམས་དཔའ་ཆེན་པོ་ལ༔
པདྨ་ང་ཡི་ལུང་བསྟན་བྱེད༔ མཐོང་ཐོས་དྲན་རེག་ཐམས་ཅད་ཀུན༔ བྱང་

164 ༄༅ །།དཔལ་ལྡན་གསོ་བ་རིག་པའི་ཁོག་འབུགས་བསྡུས་དོན་ཉུང་ངུ་།།
ཆུབ་ལམ་ལ་འགོད་པར་ངེས༔ མ་འོངས་སྙིགས་མ་ལྔ་བདོའི་དུས༔ སེམས་
ཅན་བསོད་ནམས་དམན་ན་ཡང་༔ རྒྱལ་བསྟན་དྲི་མེད་འཛིན་མཛད་པའི༔
ས་གནས་སེམས་དཔའ་དེ་ལྟར་འབྱོན༔ ཞེས་དང༌། བཻ་རོའི་རྣམ་སྤྲུལ་པདྨ་
བདེ་ཆེན་གླིང་པའི་ གཏེར་བྱོན་ཀློང་གསལ་མཁའ་འགྲོའི་ སྙིང་ ཐིག་ གི་ ལུང་
བསྟན་ལས། ད་ལྟའི་བོད་ཀྱི་མངའ་བདག་རྒྱལ་པོ་ཉིད༔ ཐུགས་བསྐྱེད་སྨོན་
ལམ་ཤུགས་ཀྱིས་དབུས་འདིར་བྱོན༔ རྒྱལ་བའི་མཚན་འཆང་ཐབས་མཁས་
ཐུགས་རྗེ་ཅན༔ འཛམ་གླིང་མངའ་བདག་བསྟན་པའི་བདག་པོ་བྱུང་༔ པདྨ་
ང་ཉིད་མཐའ་ཡི་རྒ